title: 2007/566/CE: Decizia Consiliului din 23 iulie 2007 privind semnarea și aplicarea în mod provizoriu a unui acord privind participarea Republicii Bulgaria și a României la Spațiul Economic European și a patru acorduri conexe

text:
                  25.8.2007

                  RO

                  Jurnalul Oficial al Uniunii Europene

                  L 221/1

         DECIZIA CONSILIULUI
         din 23 iulie 2007
         privind semnarea și aplicarea în mod provizoriu a unui acord privind participarea Republicii Bulgaria și a României la Spațiul Economic European și a patru acorduri conexe
         (2007/566/CE)
         CONSILIUL UNIUNII EUROPENE,
         având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf a doua teză,
         având în vedere propunerea Comisiei,
         întrucât:

                     (1)

                     Ca urmare a aderării la Uniunea Europeană, Republica Bulgaria și România („țări solicitante SEE”) au solicitat să devină părți contractante la Acordul privind Spațiul Economic European („Acordul privind SEE”) în conformitate cu articolul 128 din acesta.

                     (2)

                     În acest scop, Comisia, în numele Comunității Europene și al statelor sale membre, a negociat cu Islanda, Principatul Liechtenstein, Regatul Norvegiei și țările solicitante SEE un acord privind participarea Republicii Bulgaria și a României la Spațiul Economic European („SEE”), precum și patru acorduri conexe, după cum urmează:

                                 (i)

                                 Acordul sub forma unui schimb de scrisori dintre Comunitatea Europeană și Regatul Norvegiei privind un program de cooperare pentru creștere economică și dezvoltare durabilă în Bulgaria;

                                 (ii)

                                 Acordul sub forma unui schimb de scrisori dintre Comunitatea Europeană și Regatul Norvegiei privind un program de cooperare pentru creștere economică și dezvoltare durabilă în România;

                                 (iii)

                                 Protocolul adițional la Acordul dintre Comunitatea Economică Europeană și Islanda ca urmare a aderării Republicii Bulgaria și a României la Uniunea Europeană; și

                                 (iv)

                                 Protocolul adițional la Acordul dintre Comunitatea Economică Europeană și Regatul Norvegiei ca urmare a aderării Republicii Bulgaria și a României la Uniunea Europeană.

                     (3)

                     Negocierile s-au încheiat la 29 martie 2007.

                     (4)

                     Acordurile menționate ar trebui să fie semnate, în numele Comunității Europene, sub rezerva posibilei încheieri a acestora într-o etapă ulterioară.

                     (5)

                     Până la finalizarea procedurilor necesare pentru intrarea în vigoare a acestora și în vederea menținerii bunei funcționări a pieței interne în cadrul Spațiului Economic European, acordurile menționate ar trebui să se aplice în mod provizoriu în temeiul acordurilor încheiate sub forma unui schimb de scrisori între Comunitatea Europeană și Islanda, Principatul Liechtenstein și, respectiv, Regatul Norvegiei,

               DECIDE:

            Articolul 1
            Președintele Consiliului este autorizat, prin prezenta, să desemneze persoana sau persoanele împuternicite să semneze în numele Comunității Europene următoarele acorduri, sub rezerva încheierii acestora într-o etapă ulterioară:

                        —

                        Acordul privind participarea Republicii Bulgaria și a României la Spațiul Economic European;

                        —

                        Acordul sub forma unui schimb de scrisori dintre Comunitatea Europeană și Norvegia privind un program de cooperare pentru creștere economică și dezvoltare durabilă în Bulgaria;

                        —

                        Acordul sub forma unui schimb de scrisori dintre Comunitatea Europeană și Norvegia privind un program de cooperare pentru creștere economică și dezvoltare durabilă în România;

                        —

                        Protocolul adițional la Acordul dintre Comunitatea Economică Europeană și Islanda ca urmare a aderării Republicii Bulgaria și a României la Uniunea Europeană; și

                        —

                        Protocolul adițional la Acordul dintre Comunitatea Economică Europeană și Regatul Norvegiei ca urmare a aderării Republicii Bulgaria și a României la Uniunea Europeană.

            Articolul 2
            Președintele Consiliului este autorizat, prin prezenta, să desemneze persoana sau persoanele împuternicite să semneze, în numele Comunității Europene, acordurile încheiate sub forma unui schimb de scrisori între Comunitatea Europeană și Islanda, Principatul Liechtenstein și, respectiv, Norvegia, cu privire la aplicarea în mod provizoriu a Acordului privind participarea Republicii Bulgaria și a României la Spațiul Economic European și a patru acorduri conexe. Până la intrarea în vigoare a acestora, acordurile menționate se aplică în mod provizoriu din prima zi a primei luni care urmează datei la care s-a încheiat ultimul schimb de scrisori.
            Cu toate acestea, dispozițiile Protocolului adițional la Acordul dintre Comunitatea Economică Europeană și Islanda ca urmare a aderării Bulgariei și a României la Uniunea Europeană și ale Protocolului adițional la Acordul dintre Comunitatea Economică Europeană și Regatul Norvegiei ca urmare a aderării Republicii Bulgaria și a României la Uniunea Europeană referitoare la noile contingente tarifare și contingentele tarifare modificate, aplicabile importurilor în Comunitate ale anumitor pești și produse pescărești originare din Islanda și Norvegia, se aplică în mod provizoriu din prima zi a celei de a doua luni care urmează datei la care s-a încheiat ultimul schimb de scrisori.

            Articolul 3
            Textele Acordului privind participarea Republicii Bulgaria și a României la Spațiul Economic European și ale celor patru acorduri conexe, precum și ale acordurilor sub forma unui schimb de scrisori cu privire la aplicarea în mod provizoriu a acestora sunt anexate la prezenta decizie.

            Adoptată la Bruxelles, 23 iulie 2007.

                  Pentru Consiliu

                  Președintele

               L. AMADO


title: Decizia Consiliului din 4 decembrie 2012 de reînnoire a mandatului președintelui Camerei de recurs a Oficiului Comunitar pentru Soiuri de Plante

text:
               8.12.2012

               RO

               Jurnalul Oficial al Uniunii Europene

               C 378/2

         DECIZIA CONSILIULUI
   din 4 decembrie 2012
   de reînnoire a mandatului președintelui Camerei de recurs a Oficiului Comunitar pentru Soiuri de Plante
   2012/C 378/03
   CONSILIUL UNIUNII EUROPENE,
   având în vedere Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (1), în special articolul 47 alineatul (1),
   întrucât:

               (1)

               Prin Decizia 2007/858/CE din 17 decembrie 2007 (2), Consiliul l-a numit pe dl Paul A.C.E. VAN DER KOOIJ în calitate de președinte al Camerei de recurs a Oficiului Comunitar pentru Soiuri de Plante.

               (2)

               La 10 octombrie 2012, după obținerea avizului favorabil al Consiliului de administrație al Oficiului, Comisia a propus reînnoirea mandatului dlui Paul A.C.E. VAN DER KOOIJ,

         ADOPTĂ PREZENTA DECIZIE:
   Articolul 1
   Mandatul dlui Paul A.C.E. VAN DER KOOIJ în calitate de președinte al Camerei de recurs a Oficiului Comunitar pentru Soiuri de Plante se reînnoiește pentru o perioadă de cinci ani începând din 18 decembrie 2012.
   Articolul 2
   Președintele Consiliului administrativ al Oficiului este împuternicit să stabilească toate modalitățile necesare pentru punerea în aplicare a articolului 1.
   Articolul 3
   Prezenta decizie intră în vigoare la data adoptării.

      Adoptată la Bruxelles, 4 decembrie 2012.

            Pentru Consiliu

            Președintele

         V. SHIARLY

      (1)  JO L 227, 1.9.1994, p. 1.

      (2)  JO L 337, 21.12.2007, p. 105.


title: Decizia Comisiei din 2 februarie 2006 de aprobare, în numele Comunității Europene, a modificărilor anexelor la Acordul dintre Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală [notificată cu numărul C(2006) 81]Text cu relevanță pentru SEE.

text:
Anunţ juridic important

|

32006D0198

Official Journal L 071 , 10/03/2006 P. 0011 - 0011 Official Journal L 118 , 08/05/2007 P. 0387 - 0387

		20060202Decizia Comisieidin 2 februarie 2006de aprobare, în numele Comunității Europene, a modificărilor anexelor la Acordul dintre Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală[notificată cu numărul C(2006) 81](Text cu relevanță pentru SEE)(2006/198/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 98/258/CE a Consiliului din 16 martie 1998 privind încheierea Acordului dintre Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală [1], în special articolul 4 alineatul (3),întrucât:(1) La reuniunea din 27 octombrie 2005, Comitetul mixt de gestionare a acordului (denumit în continuare "comitetul") a formulat o recomandare privind stabilirea unei echivalențe pentru produsele pescărești. Ținând seama de recomandarea menționată anterior, este necesar să se modifice anexa V la acord.(2) Este necesar ca modificarea menționată anterior să se aprobe în numele Comunității.(3) Măsura prevăzută de prezenta decizie este conformă cu avizul Comitetului permanent pentru lanțul alimentar și sănătatea animală,DECIDE:Articolul 1În conformitate cu recomandarea formulată de către Comitetul mixt de gestionare instituit în temeiul articolului 14 din Acordul dintre Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală, modificările anexei V la acordul în cauză se aprobă în numele Comunității Europene. Textul acordului sub forma unui schimb de scrisori, care cuprinde modificările aduse anexei V la acord, se anexează la prezenta decizie.Articolul 2Directorul general pentru sănătatea și protecția consumatorilor este împuternicit să semneze acordul sub forma unui schimb de scrisori prin care Comunitatea își asumă obligații.Articolul 3Prezenta decizie se aplică din prima zi a lunii următoare lunii în care Statele Unite ale Americii notifică în scris Comisiei faptul că procedurile interne privind aprobarea modificărilor prevăzute la articolul 1 s-au încheiat.Adoptată la Bruxelles, 2 februarie 2006.Pentru ComisieMarkos KyprianouMembru al Comisiei[1] JO L 118, 21.4.1998, p. 1.--------------------------------------------------


title: Decizia (UE) 2017/938 a Consiliului din 23 septembrie 2013 privind semnarea, în numele Uniunii Europene, a Convenției de la Minamata privind mercurul

text:
               2.6.2017

               RO

               Jurnalul Oficial al Uniunii Europene

               L 142/2

         DECIZIA (UE) 2017/938 A CONSILIULUI
   din 23 septembrie 2013
   privind semnarea, în numele Uniunii Europene, a Convenției de la Minamata privind mercurul
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Mercurul și compușii săi sunt foarte toxici pentru sănătatea umană și sănătatea animalelor și plantelor. În cadrul Uniunii Europene, mercurul și compușii săi fac obiectul reglementării menite să protejeze sănătatea umană și mediul.

               (2)

               În 2009, Consiliul de administrație al Programului Organizației Națiunilor Unite pentru Mediu (UNEP) a solicitat directorului executiv al UNEP să instituie un comitet interguvernamental de negociere mandatat să elaboreze un instrument obligatoriu din punct de vedere juridic la nivel mondial privind mercurul, având ca obiectiv finalizarea lucrărilor sale înainte de cea de a 27-a sesiune ordinară a Consiliului de administrație din 2013.

               (3)

               În decembrie 2010, Consiliul a autorizat Comisia să participe, în numele Uniunii, în ceea ce privește aspectele care țin de competența Uniunii și pentru care Uniunea a adoptat norme, la negocierile cu privire la un instrument obligatoriu din punct de vedere juridic la nivel mondial privind mercurul, în conformitate cu directivele de negociere care figurează în addendumul la respectiva autorizare.

               (4)

               Procesul de negociere a fost finalizat cu succes la cea de a cincea sesiune a Comitetului interguvernamental de negociere care a avut loc la Geneva între 13-18 ianuarie 2013.

               (5)

               Uniunea a avut un rol cheie în negocieri și a contribuit activ la rezultatul acestora, care este în conformitate cu directivele de negociere adresate Comisiei.

               (6)

               Consiliul, în cadrul celei de a 3 233-a sesiuni din 21 martie 2013, a salutat rezultatul procesului de negociere.

               (7)

               Instrumentul obligatoriu din punct de vedere juridic la nivel mondial privind mercurul va fi deschis spre semnare în cadrul unei conferințe diplomatice desfășurate la Kumamoto (Japonia) între 7-11 octombrie 2013, sub numele de Convenția de la Minamata privind mercurul.

               (8)

               Prin urmare, Convenția de la Minamata privind mercurul ar trebui semnată,

         ADOPTĂ PREZENTA DECIZIE:
   Articolul 1
   Semnarea în numele Uniunii a Convenției de la Minamata privind mercurul se autorizează sub rezerva încheierii convenției menționate (1).
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze convenția în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 23 septembrie 2013.

            Pentru Consiliu

            Președintele

         V. JUKNA

      (1)  Textul convenției se publică împreună cu decizia privind încheierea acesteia.


title: Decizia (UE, Euratom) 2016/485 a reprezentanților guvernelor statelor membre din 23 martie 2016 privind numirea unor judecători în cadrul Tribunalului

text:
               2.4.2016

               RO

               Jurnalul Oficial al Uniunii Europene

               L 87/33

         DECIZIA (UE, Euratom) 2016/485 A REPREZENTANȚILOR GUVERNELOR STATELOR MEMBRE
   din 23 martie 2016
   privind numirea unor judecători în cadrul Tribunalului
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               Mandatele a paisprezece judecători ai Tribunalului urmează să expire la 31 august 2016. Este oportună efectuarea unor numiri pentru perioada cuprinsă între 1 septembrie 2016 și 31 august 2022.

               (2)

               Domnul Sten FRIMODT NIELSEN, domnul Dimitrios GRATSIAS, domnul Marc JAEGER, domnul Viktor KREUSCHITZ, domnul Savvas S. PAPASAVVAS și domnul Marc VAN DER WOUDE au fost propuși pentru reînnoirea mandatelor lor.

               (3)

               În plus, candidaturile doamnei Krystyna KOWALIK-BAŃCZYK și domnului Paul NIHOUL au fost propuse pentru posturile de judecători în cadrul Tribunalului.

               (4)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Sten FRIMODT NIELSEN, a domnului Dimitrios GRATSIAS, a domnului Marc JAEGER, a doamnei Krystyna KOWALIK-BAŃCZYK, a domnului Viktor KREUSCHITZ, a domnului Paul NIHOUL, a domnului Savvas S. PAPASAVVAS și a domnului Marc VAN DER WOUDE de a exercita funcțiile de judecători în cadrul Tribunalului,

         ADOPTĂ PREZENTA DECIZIE:
   Articolul 1
   Sunt numiți judecători ai Tribunalului pentru perioada 1 septembrie 2016-31 august 2022:

               —

               domnul Sten FRIMODT NIELSEN,

               —

               domnul Dimitrios GRATSIAS,

               —

               domnul Marc JAEGER,

               —

               doamna Krystyna KOWALIK-BAŃCZYK,

               —

               domnul Viktor KREUSCHITZ,

               —

               domnul Paul NIHOUL,

               —

               domnul Savvas S. PAPASAVVAS,

               —

               domnul Marc VAN DER WOUDE.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 23 martie 2016.

            Președintele

         P. DE GOOIJER


title: Decizia (UE) 2015/1030 a Consiliului din 7 mai 2015 privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Republica Democratică a Timorului de Est privind exonerarea de obligația de a deține viză de scurtă ședere

text:
               3.7.2015

               RO

               Jurnalul Oficial al Uniunii Europene

               L 173/1

         DECIZIA (UE) 2015/1030 A CONSILIULUI
   din 7 mai 2015
   privind semnarea, în numele Uniunii Europene, și aplicarea cu titlu provizoriu a Acordului între Uniunea Europeană și Republica Democratică a Timorului de Est privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 509/2014 al Parlamentului European și al Consiliului (1) a transferat mențiunea referitoare la Republica Democratică a Timorului de Est din anexa I în anexa II la Regulamentul (CE) nr. 539/2001 al Consiliului (2).

               (2)

               Respectiva mențiune referitoare la Republica Democratică a Timorului de Est este însoțită de o notă de subsol care precizează că exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană.

               (3)

               La 9 octombrie 2014, Consiliul a adoptat o decizie prin care a autorizat Comisia să înceapă negocieri cu Republica Democratică a Timorului de Est în vederea incheierii unui acord între Uniunea Europeană și Republica Democratică a Timorului de Est privind exonerarea de obligația de a deține viză de scurtă ședere (denumit în continuare „acordul”).

               (4)

               Negocierile privind acordul au început la 19 noiembrie 2014 și au fost finalizate cu succes prin parafarea acestuia la 15 decembrie 2014, prin intermediul unui schimb de scrisori.

               (5)

               Acordul ar trebui să fie semnat, iar declarațiile atașate la acord ar trebui să fie aprobate, în numele Uniunii. Acordul ar trebui să se aplice cu titlu provizoriu de la data semnării sale, până la finalizarea procedurilor necesare pentru încheierea sa oficială.

               (6)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (7)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului între Uniunea Europeană și Republica Democratică a Timorului de Est privind exonerarea de obligația de a deține viză de scurtă ședere (denumit în continuare „acordul”), sub rezerva încheierii sale.
   Textul acordului este atașat la prezenta decizie.
   Articolul 2
   Declarațiile atașate la prezenta decizie se aprobă în numele Uniunii.
   Articolul 3
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 4
   Acordul se aplică cu titlu provizoriu de la data semnării acestuia (5), până la finalizarea procedurilor necesare pentru încheierea sa.
   Articolul 5
   Prezenta decizie intră în vigoare la data adoptării.

      Adoptată la Bruxelles, 7 mai 2015.

            Pentru Consiliu

            Președintele

         E. RINKĒVIČS

      (1)  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 149, 20.5.2014, p. 67).

      (2)  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 81, 21.3.2001, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data semnării acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia 2010/686/PESC a Consiliului din 13 septembrie 2010 privind semnarea și încheierea Acordului între Uniunea Europeană și Republica Islamică Afganistan privind statutul misiunii de poliție a Uniunii Europene în Afganistan (EUPOL AFGANISTAN)

text:
               12.11.2010

               RO

               Jurnalul Oficial al Uniunii Europene

               L 294/1

         DECIZIA 2010/686/PESC A CONSILIULUI
   din 13 septembrie 2010
   privind semnarea și încheierea Acordului între Uniunea Europeană și Republica Islamică Afganistan privind statutul misiunii de poliție a Uniunii Europene în Afganistan (EUPOL AFGANISTAN)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, și Tratatul privind funcționarea Uniunii Europene, în special articolul 218 alineatul (5) și alineatul (6) primul paragraf,
   având în vedere propunerea Înaltului Reprezentant al Uniunii pentru afaceri externe și politica de securitate (denumit în continuare „Înaltul Reprezentant”),
   întrucât:

               (1)

               Sub autoritatea Înaltului Reprezentant, au fost încheiate negocierile pentru un acord între Uniunea Europeană și Republica Islamică Afganistan privind statutul misiunii de poliție a Uniunii Europene în Afganistan (EUPOL AFGANISTAN) (denumit în continuare „acordul”).

               (2)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Acordul între Uniunea Europeană și Republica Islamică Afganistan privind statutul misiunii de poliție a Uniunii Europene în Afganistan se aprobă în numele Uniunii.
   Textul acordului se atașează la prezenta decizie.
   Articolul 2
   Președintele Consiliului este autorizat să numească persoana (persoanele) împuternicită (împuternicite) să semneze acordul prin care Uniunea își asumă obligații.
   Articolul 3
   Prezenta decizie intră în vigoare la data adoptării.

      Adoptată la Luxemburg, 13 septembrie 2010.

            Pentru Consiliu

            Președintele

         S. VANACKERE

    ---documentbreak---

               12.11.2010

               RO

               Jurnalul Oficial al Uniunii Europene

               L 294/2

         TRADUCERE
   ACORD
   între Uniunea Europeană și Republica Islamică Afganistan privind statutul misiunii de poliție a Uniunii Europene în Afganistan, EUPOL AFGANISTAN
   UNIUNEA EUROPEANĂ, denumită în continuare „UE”,
   pe de o parte, și
   REPUBLICA ISLAMICĂ AFGANISTAN, denumită în continuare „statul-gazdă”,
   pe de altă parte,
   denumite în continuare împreună „părțile”,
   LUÂND ÎN CONSIDERARE URMĂTOARELE:
   scrisoarea din partea ministrului afacerilor externe al Republicii Islamice Afganistan (Afganistan), Rangin Dadfar Spanta, din data de 16 mai 2007, prin care UE era invitată să lanseze o misiune de poliție în Afganistan;
   adoptarea de către Consiliu, la 30 mai 2007, a Acțiunii comune 2007/369/PESC privind instituirea misiunii de poliție a Uniunii Europene în Afganistan, EUPOL AFGANISTAN;
   considerentul 9 din respectiva acțiune comună, care indică faptul că EUPOL AFGANISTAN este instituită în contextul mai larg al eforturilor comunității internaționale de a sprijini Guvernul Afganistanului în asumarea responsabilității pentru consolidarea statului de drept și, în special, în perfecționarea poliției sale civile și îmbunătățirea capacității sale de aplicare a legii;
   adoptarea de către Consiliu, la 18 mai 2010, a Deciziei 2010/279/PESC privind prelungirea EUPOL AFGANISTAN;
   articolul 3 alineatul (2) din respectiva decizie, care prevede că EUPOL AFGANISTAN este o misiune fără atribuții executive, care își îndeplinește sarcinile, printre altele, prin monitorizare, instruire, consiliere și pregătire;
   articolul 8 alineatul (1) din respectiva decizie, care prevede că statutul personalului EUPOL AFGANISTAN din Afganistan, inclusiv, după caz, privilegiile, imunitățile și alte garanții necesare îndeplinirii și bunei desfășurări a misiunii EUPOL AFGANISTAN, sunt stabilite printr-un acord care urmează să fie încheiat în conformitate cu articolul 37 din Tratatul privind Uniunea Europeană;
   faptul că prezentul acord nu va afecta drepturile și obligațiile părților care decurg din acorduri internaționale și alte instrumente de instituire de curți și tribunale internaționale, inclusiv statutul Curții Penale Internaționale,
   CONVIN DUPĂ CUM URMEAZĂ:
   Articolul 1
   Domeniul de aplicare și definiții
   (1)   Prezentul acord se aplică misiunii de poliție a Uniunii Europene în Republica Islamică Afganistan și personalului acesteia.
   (2)   Prezentul acord se aplică numai pe teritoriul statului-gazdă.
   (3)   În sensul prezentului acord:

               (a)

               „EUPOL AFGANISTAN” înseamnă misiunea de poliție a UE în Afganistan, instituită de Consiliul Uniunii Europene prin Acțiunea comună 2007/369/PESC din 30 mai 2007, incluzând componentele, forțele, unitățile sale, cartierul său general și personalul desfășurat pe teritoriul statului-gazdă și afectat EUPOL AFGANISTAN;

               (b)

               „șeful misiunii” înseamnă șeful misiunii EUPOL AFGANISTAN, numit de Consiliul Uniunii Europene;

               (c)

               „personalul EUPOL AFGANISTAN” înseamnă șeful misiunii, personalul detașat de statele membre ale UE, de instituțiile UE și de statele care nu sunt membre ale UE invitate de UE să participe la EUPOL AFGANISTAN, personalul internațional recrutat pe bază de contract de către EUPOL AFGANISTAN, precum și orice alți membri ai personalului internațional afectați în mod temporar EUPOL AFGANISTAN pentru a furniza expertiză suplimentară, desfășurați pentru pregătirea, sprijinirea și executarea misiunii, precum și personalul internațional aflat în misiune pentru un stat contribuitor sau o instituție UE, în cadrul misiunii. Toți membrii personalului EUPOL AFGANISTAN, chiar și în cazul în care li se eliberează pașapoarte obișnuite de către țara lor de cetățenie, se bucură de privilegiile și imunitățile prevăzute în prezentul acord. Personalul EUPOL AFGANISTAN nu include contractanții comerciali și personalul angajat pe plan local;

               (d)

               „cartier general” înseamnă sediul principal al EUPOL AFGANISTAN în Afganistan, care se află la Kabul;

               (e)

               „stat contribuitor” înseamnă orice stat membru al UE sau stat care nu este membru al UE care a detașat personal pe lângă EUPOL AFGANISTAN;

               (f)

               „facilități” înseamnă toate clădirile, localurile, instalațiile și terenurile necesare pentru desfășurarea activităților EUPOL AFGANISTAN, precum și pentru cazarea personalului EUPOL AFGANISTAN, în conformitate cu actele cu putere de lege și actele administrative ale statului-gazdă;

               (g)

               „personal angajat pe plan local” înseamnă membri ai personalului care sunt resortisanți sau rezidenți permanenți ai statului-gazdă;

               (h)

               „corespondență oficială” înseamnă toată corespondența referitoare la EUPOL AFGANISTAN și la funcțiile sale;

               (i)

               „principii diplomatice” înseamnă principiile relevante cuprinse în Convenția de la Viena cu privire la relațiile diplomatice din 18 aprilie 1961, la care urmează să adere în mod reciproc ambele părți, în conformitate cu dispozițiile prezentului acord;

               (j)

               statul-gazdă înseamnă Republica Islamică Afganistan.

         Articolul 2
   Dispoziții generale
   (1)   EUPOL AFGANISTAN și personalul său respectă și țin seama de actele cu putere de lege și de actele administrative ale statului-gazdă și se abțin de la orice acțiune sau activitate incompatibilă cu obiectivele EUPOL AFGANISTAN.
   (2)   EUPOL AFGANISTAN este autonomă în îndeplinirea funcțiilor sale în temeiul prezentului acord. Statul-gazdă respectă caracterul unitar și internațional al EUPOL AFGANISTAN.
   (3)   Șeful misiunii comunică periodic guvernului statului-gazdă numărul membrilor personalului EUPOL AFGANISTAN staționați în mod permanent pe teritoriul statului-gazdă.
   Articolul 3
   Identificarea
   (1)   Membrii personalului EUPOL AFGANISTAN primesc o carte de identificare EUPOL AFGANISTAN, cu ajutorul căreia se identifică și pe care au obligația de a o purta în permanență asupra lor. Autorităților relevante însărcinate cu chestiuni privind securitatea, impozitele, imigrația și vămile în statul-gazdă li se furnizează un specimen al cărții de identificare EUPOL AFGANISTAN.
   (2)   EUPOL AFGANISTAN are dreptul de a arbora drapelul UE la cartierul său general și în alte locuri, singur sau alături de steagul statului-gazdă cu consimțământul statului-gazdă, în funcție de situația în materie de securitate din locul respectiv, astfel cum decide șeful misiunii. Drapelele sau însemnele naționale ale contingentelor naționale din cadrul EUPOL AFGANISTAN pot fi arborate pe facilitățile, vehiculele și orice alte mijloace de transport ale EUPOL AFGANISTAN și pe uniforme, astfel cum decide șeful misiunii.
   Articolul 4
   Trecerea frontierei și deplasarea pe teritoriul statului-gazdă
   (1)   Personalul, resursele, vehiculele și orice alte mijloace civile de transport ale EUPOL AFGANISTAN trec frontiera statului-gazdă prin punctele oficiale de trecere a frontierei și pe culoarele aeriene internaționale.
   (2)   Statul-gazdă facilitează intrarea pe teritoriul său și ieșirea de pe acest teritoriu pentru personalul EUPOL AFGANISTAN și pentru resursele, vehiculele și orice alte mijloace civile de transport ale EUPOL AFGANISTAN. Cu excepția controlului pașapoartelor la intrarea pe teritoriul statului-gazdă și la ieșirea de pe acest teritoriu, membrii personalului EUPOL AFGANISTAN care dețin o carte de identificare EUPOL AFGANISTAN sau o dovadă temporară a participării la EUPOL AFGANISTAN nu fac obiectul reglementărilor în materie de pașapoarte, al reglementărilor privind controalele și procedurile vamale, al reglementărilor în materie de vize și imigrație și al oricărei forme de inspecție privind imigrarea pe teritoriul statului-gazdă.
   (3)   Membrii personalului EUPOL AFGANISTAN care depun o cerere de viză nu fac obiectul reglementărilor statului-gazdă referitoare la înregistrarea și controlul străinilor, însă nu dobândesc dreptul de reședință permanentă sau dreptul de domiciliu pe teritoriul statului-gazdă. În acest scop, Ministerul Afacerilor Externe din Afganistan va lua măsuri în conformitate cu legea.
   (4)   Resursele, vehiculele și orice alte mijloace civile de transport ale EUPOL AFGANISTAN care, în sprijinul EUPOL AFGANISTAN, intră pe teritoriul statului-gazdă, îl tranzitează sau îl părăsesc, sunt scutite de orice inspecție și de orice obligație de a prezenta inventare sau alte documente vamale. EUPOL AFGANISTAN le furnizează autorităților relevante din statul-gazdă lista acestor resurse, vehicule și orice alte mijloace civile de transport.
   (5)   Vehiculele și orice alte mijloace civile de transport utilizate în sprijinul EUPOL AFGANISTAN nu fac obiectul cerințelor locale în materie de autorizare sau de înmatriculare. Standardele și reglementările internaționale relevante continuă să se aplice. La solicitarea șefului misiunii, statul-gazdă furnizează în mod gratuit plăcuțe diplomatice pentru toate vehiculele EUPOL AFGANISTAN. În cazul în care este necesar, se încheie acorduri suplimentare, astfel cum se menționează la articolul 19.
   (6)   Membrii personalului EUPOL AFGANISTAN pot conduce vehicule, nave, vapoare și feriboturi și pot pilota aeronave și orice alte mijloace civile de transport pe teritoriul statului-gazdă, cu condiția să dețină, după caz, permise de conducere naționale sau internaționale, brevete de căpitan sau licențe de pilot valabile. Statul-gazdă acceptă ca valabile, fără a percepe taxe sau comisioane, permisele de conducere deținute de personalul EUPOL AFGANISTAN.
   (7)   Membrii personalului EUPOL AFGANISTAN, împreună cu vehiculele acestora și orice alte mijloace civile de transport, echipamente și bunuri beneficiază de libertate de mișcare neîngrădită pe întreg teritoriul statului-gazdă, inclusiv în spațiul său aerian, ținându-se seama de situația în materie de securitate evaluată în comun de șeful misiunii și de autoritățile respective ale statului-gazdă. Orice acorduri suplimentare necesare se pot încheia în conformitate cu articolul 19 din prezentul acord.
   (8)   Atunci când călătoresc în scopul îndeplinirii unor sarcini oficiale, membrii personalului EUPOL AFGANISTAN și membrii personalului angajat pe plan local au dreptul de a utiliza drumurile publice, podurile, navele, vapoarele și feriboturile, precum și aeroporturile, fără a plăti taxe, redevențe, taxe de trecere, impozite sau alte prelevări. Atunci când se efectuează călătorii externe, se respectă legile internaționale. EUPOL AFGANISTAN și personalul acesteia nu sunt scutiți de plata unor taxe rezonabile pentru serviciile solicitate și primite în aceleași condiții cu cele care se aplică serviciilor furnizate resortisanților statului-gazdă.
   Articolul 5
   Privilegii și imunități acordate EUPOL AFGANISTAN de către statul-gazdă
   (1)   Facilitățile EUPOL AFGANISTAN sunt inviolabile. Agenții statului-gazdă nu pot avea acces la acestea fără aprobarea șefului misiunii.
   (2)   Facilitățile EUPOL AFGANISTAN, mobilierul și alte bunuri auxiliare din cadrul acestora, precum și mijloacele sale de transport autorizate nu pot face obiectul perchezițiilor, rechiziționărilor, sechestrelor sau executărilor silite, în conformitate cu principiile diplomației.
   (3)   EUPOL AFGANISTAN, împreună cu bunurile și resursele de care dispune, indiferent de amplasarea acestora și de cine le deține, beneficiază de imunitate de jurisdicție.
   (4)   Arhivele și documentele EUPOL AFGANISTAN, indiferent de amplasarea acestora, sunt întotdeauna inviolabile în conformitate cu principiile diplomației. EUPOL AFGANISTAN comunică în mod oficial autorităților statului-gazdă locul în care sunt amplasate arhivele și documentele sus-menționate.
   (5)   Corespondența oficială a EUPOL AFGANISTAN este inviolabilă.
   (6)   EUPOL AFGANISTAN, precum și furnizorii și contractanții acesteia, sunt scutiți de toate taxele, impozitele și prelevările similare naționale, regionale și comunale privind bunurile achiziționate sau importate, serviciile furnizate și facilitățile utilizate de EUPOL AFGANISTAN pentru nevoile EUPOL AFGANISTAN. În conformitate cu principiile diplomației, EUPOL AFGANISTAN nu este scutită de taxele, impozitele sau prelevările percepute pentru remunerarea serviciilor prestate.
   (7)   În conformitate cu principiile diplomației, statul-gazdă autorizează intrarea tuturor articolelor legale necesare EUPOL AFGANISTAN și scutește respectivele articole de orice taxe vamale, redevențe, taxe de trecere, impozite și prelevări similare, altele decât cheltuielile de depozitare, transport și alte servicii prestate.
   Articolul 6
   Privilegii și imunități acordate personalului EUPOL AFGANISTAN de către statul-gazdă
   (1)   Personalul EUPOL AFGANISTAN nu poate fi supus niciunei forme de arest sau detenție, în conformitate cu principiile diplomației.
   (2)   Documentele, corespondența și bunurile personalului EUPOL AFGANISTAN sunt inviolabile, sub rezerva măsurilor de executare autorizate în temeiul alineatului (7) de mai jos.
   (3)   În conformitate cu actele cu putere de lege și actele administrative aplicabile pe teritoriul său, statul-gazdă acordă membrilor personalului EUPOL AFGANISTAN, în mod gratuit, cărți de identitate diplomatice.
   (4)   Personalul EUPOL AFGANISTAN beneficiază de imunitate de jurisdicție penală în statul-gazdă în toate circumstanțele. Statul contribuitor sau instituția în cauză a UE, după caz, poate renunța la imunitatea de jurisdicție penală a personalului EUPOL AFGANISTAN. Este necesar ca renunțarea să fie întotdeauna expresă.
   (5)   Membrii personalului EUPOL AFGANISTAN beneficiază de imunitate de jurisdicție civilă și administrativă în statul-gazdă pentru afirmațiile făcute oral sau în scris și toate actele întreprinse în exercitarea funcțiilor lor oficiale. Atunci când se inițiază o procedură civilă împotriva unui membru al personalului EUPOL AFGANISTAN la o instanță judecătorească a statului-gazdă, șeful misiunii și autoritatea competentă a statului contribuitor sau instituția UE în cauză sunt informate de îndată. Înainte de inițierea procedurii la instanța judecătorească, șeful misiunii și autoritatea competentă a statului contribuitor sau instituția UE în cauză atestă în fața instanței dacă actul respectiv a fost sau nu săvârșit de membrul personalului EUPOL AFGANISTAN în exercitarea funcțiilor sale oficiale. În cazul în care actul respectiv a fost îndeplinit în exercitarea funcțiilor sale oficiale, nu se inițiază procedura și se aplică dispozițiile articolului 16. În cazul în care actul respectiv nu a fost îndeplinit în exercitarea funcțiilor sale oficiale, procedura poate continua. Atestarea de către șeful misiunii și autoritatea competentă a statului contribuitor sau instituția UE în cauză are forță juridică obligatorie pentru jurisdicția statului-gazdă, care nu o poate contesta. În cazul în care un membru al personalului EUPOL AFGANISTAN inițiază o procedură, acesta nu mai poate invoca imunitatea de jurisdicție în ceea ce privește orice cerere reconvențională legată direct de cererea principală.
   (6)   Personalul EUPOL AFGANISTAN nu este obligat să depună mărturie.
   (7)   Împotriva personalului EUPOL AFGANISTAN nu poate fi luată nicio măsură de executare, cu excepția cazului în care o procedură civilă nelegată de funcțiile sale oficiale este inițiată împotriva acestuia. Bunurile personalului EUPOL AFGANISTAN, certificate de către șeful misiunii ca fiind necesare exercitării funcțiilor oficiale ale acestuia, nu pot fi supuse sechestrului în temeiul unei hotărâri, al unei decizii sau al unui ordin judecătoresc. În cadrul unei proceduri civile, personalul EUPOL AFGANISTAN nu este supus niciunei restrângeri a libertății personale sau altor măsuri de constrângere.
   (8)   Imunitatea de jurisdicție a personalului EUPOL AFGANISTAN față de statul-gazdă nu conferă imunitate în raport cu jurisdicția statelor contribuitoare respective.
   (9)   În conformitate cu principiile diplomației, în ceea ce privește prestarea de servicii pentru EUPOL AFGANISTAN, personalului EUPOL AFGANISTAN nu i se aplică dispozițiile privind asigurările sociale în vigoare în statul-gazdă.
   (10)   Personalul EUPOL AFGANISTAN este scutit de orice formă de impozitare în statul-gazdă, în ceea ce privește remunerația și alte drepturi bănești care îi sunt plătite de EUPOL AFGANISTAN sau de statele contribuitoare, precum și în ceea ce privește orice venit încasat în afara statului-gazdă. Personalul angajat pe plan local nu beneficiază de derogări de la legislația existentă.
   (11)   În conformitate cu actele cu putere de lege și actele administrative pe care le poate adopta, statul-gazdă permite intrarea articolelor destinate uzului personal al personalului EUPOL AFGANISTAN și scutește aceste articole de orice taxe vamale, impozite și alte prelevări conexe, altele decât cheltuielile de depozitare, de transport și pentru servicii similare. Statul-gazdă permite, de asemenea, exportul acestui tip de articole. Pentru bunurile și serviciile achiziționate pe piața internă, personalul EUPOL AFGANISTAN este scutit de plata TVA și a impozitelor în conformitate cu legislația statului-gazdă.
   (12)   Personalul EUPOL AFGANISTAN este exonerat de inspectarea bagajului personal, cu excepția cazului în care există motive bine întemeiate pentru a se considera că acesta conține articole care nu sunt destinate uzului său personal sau al căror import sau export este interzis prin lege în statul-gazdă sau care sunt supuse reglementărilor de carantină ale statului-gazdă. Inspectarea bagajelor personale se efectuează numai în prezența reprezentanților organelor respective ale statului-gazdă și a membrului personalului internațional al EUPOL AFGANISTAN în cauză sau, în numele acestuia din urmă, a unui reprezentant autorizat al EUPOL AFGANISTAN.
   Articolul 7
   Personalul angajat pe plan local
   Personalul angajat pe plan local beneficiază de privilegii și imunități în conformitate cu categoriile internaționale numai în măsura în care acestea sunt permise de statul-gazdă. Cu toate acestea, statul-gazdă își exercită jurisdicția asupra personalului angajat pe plan local astfel încât să nu intervină în mod nejustificat în îndeplinirea funcțiilor EUPOL AFGANISTAN.
   Articolul 8
   Jurisdicția penală
   Autoritățile competente ale unui stat contribuitor au dreptul de a exercita pe teritoriul statului-gazdă toate atribuțiile de jurisdicție penală și disciplinară care le sunt conferite de legislația statului contribuitor cu privire la membrii personalului EUPOL AFGANISTAN.
   Articolul 9
   Securitatea
   (1)   Statul-gazdă își asumă, prin mijloace proprii și ținând seama de capacitatea sa, întreaga responsabilitate pentru securitatea personalului EUPOL AFGANISTAN.
   (2)   În sensul alineatului (1) de mai sus, statul-gazdă ia toate măsurile necesare pentru a asigura protecția, siguranța și securitatea EUPOL AFGANISTAN și a personalului EUPOL AFGANISTAN. Orice dispoziții specifice propuse de statul-gazdă în acest sens se stabilesc de comun acord cu șeful misiunii înainte de a fi puse în aplicare. Statul-gazdă permite și susține cu titlu gratuit desfășurarea activităților legate de evacuarea medicală a personalului EUPOL AFGANISTAN.
   Dacă este necesar, se încheie acorduri suplimentare în conformitate cu articolul 19.
   (3)   Sub rezerva unei decizii a șefului misiunii și în conformitate cu legislația statului-gazdă cu privire la materialele explozive și armele de calibru mic, personalul EUPOL AFGANISTAN are dreptul de a purta arme personale și muniții exclusiv pentru autoapărare. În acest scop, EUPOL AFGANISTAN furnizează periodic autorităților afgane relevante lista armelor de foc purtate de personalul său.
   Articolul 10
   Uniforma
   (1)   Membrii personalului EUPOL AFGANISTAN poartă uniforma lor națională sau haine civile cu însemnul distinctiv al EUPOL AFGANISTAN.
   (2)   Portul uniformelor face obiectul unor reguli stabilite de șeful misiunii.
   Articolul 11
   Cooperarea și accesul la informații
   (1)   Statul-gazdă cooperează cu și sprijină pe deplin EUPOL AFGANISTAN și personalul său.
   (2)   Dacă i se solicită acest lucru și dacă este necesar pentru îndeplinirea mandatului EUPOL AFGANISTAN, statul-gazdă asigură accesul efectiv al personalului EUPOL AFGANISTAN la:

               —

               facilitățile, incintele și vehiculele oficiale aflate sub controlul statului-gazdă și care sunt necesare în vederea îndeplinirii mandatului EUPOL AFGANISTAN;

               —

               documente, materiale și informații, cu acordul autorităților din domeniul securității naționale aflate sub controlul statului-gazdă, în măsura în care acestea sunt necesare în vederea îndeplinirii mandatului EUPOL AFGANISTAN.

         În cazul în care este necesar în scopurile primei liniuțe de mai sus, se încheie acorduri suplimentare, astfel cum se prevede la articolul 19.
   (3)   Șeful misiunii și statul-gazdă se consultă periodic și iau măsurile corespunzătoare pentru a asigura o legătură strânsă și reciprocă la toate nivelurile adecvate. Statul-gazdă poate numi un ofițer de legătură pe lângă EUPOL AFGANISTAN.
   Articolul 12
   Susținerea acordată de statul-gazdă și încheierea de contracte
   (1)   În cazul în care i se solicită acest lucru, statul-gazdă asistă EUPOL AFGANISTAN în găsirea unor facilități corespunzătoare.
   (2)   Statul-gazdă pune gratuit la dispoziția EUPOL AFGANISTAN facilități care aparțin guvernului său, dacă i se solicită acest lucru și în limita disponibilităților, precum și în măsura în care facilitățile respective sunt solicitate pentru desfășurarea activităților administrative și operaționale ale EUPOL AFGANISTAN. Facilitățile aflate în proprietatea entităților private pot fi utilizate de EUPOL AFGANISTAN numai cu acordul proprietarului facilităților și în deplină conformitate cu respectivul contract de închiriere sau de altă natură.
   (3)   În limita mijloacelor și a capacităților sale, statul-gazdă contribuie la pregătirea, instalarea, executarea și susținerea EUPOL AFGANISTAN, inclusiv furnizând facilități și echipament pentru coamplasare destinate experților EUPOL AFGANISTAN.
   (4)   Asistența și sprijinul pe care le oferă statul-gazdă EUPOL AFGANISTAN se furnizează în cel puțin aceleași condiții ca asistența și sprijinul oferite de statul-gazdă propriilor săi resortisanți.
   (5)   EUPOL AFGANISTAN dispune de capacitatea juridică necesară, în conformitate cu actele cu putere de lege și actele administrative ale statului-gazdă, pentru îndeplinirea misiunii sale, și în special în scopul de a deschide conturi bancare, de a dobândi sau a înstrăina bunuri și de a se constitui ca parte într-o procedură judiciară.
   (6)   Legislația aplicabilă contractelor încheiate de EUPOL AFGANISTAN în statul-gazdă se stabilește în dispozițiile corespunzătoare din contractele respective.
   (7)   Contractele încheiate de EUPOL AFGANISTAN pot stipula că procedura de soluționare a litigiilor prevăzută la articolul 16 alineatele (3) și (4) se aplică litigiilor apărute ca urmare a aplicării contractului.
   (8)   Statul-gazdă facilitează aplicarea contractelor încheiate de EUPOL AFGANISTAN cu entități comerciale pentru nevoile misiunii.
   Articolul 13
   Modificarea facilităților
   (1)   EUPOL AFGANISTAN este autorizată să construiască sau să modifice facilitățile care se află în posesia sa sau la dispoziția sa și care aparțin guvernului statului-gazdă, în funcție de nevoile sale operaționale.
   (2)   Statul-gazdă nu poate pretinde EUPOL AFGANISTAN niciun fel de compensații pentru aceste construcții sau modificări ale facilităților sus-menționate aparținând guvernului statului-gazdă.
   Articolul 14
   Membrii decedați ai personalului EUPOL AFGANISTAN
   (1)   Șeful misiunii are dreptul de a se ocupa de repatrierea oricărui membru decedat al personalului EUPOL AFGANISTAN, precum și a bunurilor personale ale acestuia și de a adopta măsuri corespunzătoare în acest sens.
   (2)   Nu se poate efectua o autopsie a corpului unui membru decedat al personalului EUPOL AFGANISTAN fără acordul statului în cauză și fără prezența unui reprezentant al EUPOL AFGANISTAN și/sau a unui reprezentant al statului în cauză.
   (3)   Statul-gazdă și EUPOL AFGANISTAN cooperează în cea mai mare măsură posibilă în vederea repatrierii cât mai rapide a oricărui membru decedat al personalului EUPOL AFGANISTAN.
   Articolul 15
   Comunicațiile
   (1)   EUPOL AFGANISTAN, în legătură cu Ministerul Telecomunicațiilor și Tehnologiei Informației din statul-gazdă, poate instala și utiliza radioemițătoare și radioreceptoare, precum și sisteme prin satelit. Misiunea cooperează cu autoritățile competente ale statului-gazdă pentru evitarea conflictelor legate de utilizarea frecvențelor adecvate. Accesul la gama de frecvențe se acordă de către statul-gazdă în mod gratuit.
   (2)   EUPOL AFGANISTAN are dreptul de a comunica fără restricții prin radio (inclusiv prin satelit, telefon mobil sau aparat radio portabil), prin telefon, prin telegraf, prin fax și prin alte mijloace, precum și dreptul de a instala echipamentele necesare asigurării acestor comunicații în cadrul facilităților EUPOL AFGANISTAN și între aceste facilități, inclusiv dreptul de a instala cabluri și linii terestre pentru nevoile EUPOL AFGANISTAN.
   (3)   EUPOL AFGANISTAN poate lua, în cadrul facilităților sale, măsurile necesare în vederea transmiterii corespondenței adresate EUPOL AFGANISTAN și/sau personalului său sau a corespondenței care provine de la EUPOL AFGANISTAN și/sau de la personalul său.
   Articolul 16
   Cereri de despăgubiri pentru deces, vătămare, deteriorare sau pierdere
   (1)   EUPOL AFGANISTAN și personalul său nu răspund pentru orice deteriorare sau pierdere a bunurilor private sau publice, survenită în cadrul exercitării atribuțiilor sale și legată de necesitățile operaționale sau cauzată de activitățile legate de tulburări civile sau de protecția EUPOL AFGANISTAN. În cazul unui incident legat de o astfel de deteriorare sau pierdere, părțile desfășoară o anchetă comună pentru a soluționa incidentul în consecință.
   (2)   În scopul ajungerii la un acord amiabil, cererile de despăgubiri pentru deteriorare sau pierdere a bunurilor private sau publice nereglementate de alineatul (1), precum și cererile de despăgubiri pentru deces sau vătămare a unei persoane și cererile de despăgubiri pentru deteriorare sau pierdere a unor bunuri care aparțin EUPOL AFGANISTAN se transmit fie EUPOL AFGANISTAN prin intermediul autorităților competente ale statului-gazdă, în ceea ce privește cererile prezentate de persoane juridice sau fizice din statul-gazdă, fie autorităților competente ale statului-gazdă, în ceea ce privește cererile prezentate de EUPOL AFGANISTAN.
   (3)   Atunci când nu se poate ajunge la un acord amiabil, cererea de despăgubire se transmite unei comisii de despăgubire constituită în mod egal din reprezentanți ai EUPOL AFGANISTAN și reprezentanți ai statului-gazdă. Soluționarea cererilor se face de comun acord.
   (4)   Atunci când nu se poate ajunge la o soluție în cadrul comisiei de despăgubire, litigiul se soluționează pe cale diplomatică între statul-gazdă și reprezentanții UE, în cazul cererilor pentru o sumă mai mică sau egală cu 40 000 EUR. În cazul cererilor care depășesc această valoare, litigiul este adus în fața unei instanțe de arbitraj, a cărei hotărâre are forță juridică obligatorie.
   (5)   Instanța de arbitraj menționată la alineatul (4) este constituită din trei arbitri, unul dintre aceștia fiind desemnat de statul-gazdă, unul de către EUPOL AFGANISTAN, iar al treilea fiind desemnat de comun acord de către statul-gazdă și EUPOL AFGANISTAN. În cazul în care una dintre părți nu desemnează un arbitru în termen de două luni sau în lipsa unui acord între statul-gazdă și EUPOL AFGANISTAN privind desemnarea celui de al treilea arbitru, acesta este numit de șeful misiunii ONU în Afganistan.
   (6)   EUPOL AFGANISTAN și autoritățile administrative ale statului-gazdă convin asupra dispozițiilor administrative necesare pentru stabilirea regulilor de procedură ale comisiei de despăgubire și al instanței de arbitraj, a procedurilor aplicabile în cadrul acestor organisme și a condițiilor de depunere a cererilor de despăgubiri.
   Articolul 17
   Legătura și litigiile
   (1)   Toate chestiunile care survin în legătură cu aplicarea prezentului acord sunt examinate în comun de reprezentanții EUPOL AFGANISTAN și de autoritățile competente ale statului-gazdă.
   (2)   În lipsa unei soluționări prealabile, litigiile privind interpretarea sau aplicarea prezentului acord se soluționează exclusiv pe cale diplomatică între statul-gazdă și reprezentanți ai UE.
   Articolul 18
   Alte dispoziții
   (1)   În conformitate cu legislația relevantă, guvernul statului-gazdă răspunde de punerea în aplicare și de respectarea de către autoritățile locale competente ale statului-gazdă a privilegiilor, imunităților și drepturilor EUPOL AFGANISTAN și ale personalului său, astfel cum sunt prevăzute în prezentul acord.
   (2)   Niciuna dintre dispozițiile prezentului acord nu vizează derogarea și nu poate fi interpretată ca o derogare de la orice drepturi care îi revin, în temeiul altor acorduri, unui stat membru al UE sau oricărui alt stat care contribuie la EUPOL AFGANISTAN.
   Articolul 19
   Modalități de punere în aplicare
   În sensul aplicării prezentului acord, chestiunile de ordin operațional, administrativ și tehnic pot face obiectul unor acorduri separate care urmează să fie încheiate între șeful misiunii și autoritățile administrative ale statului-gazdă.
   Articolul 20
   Intrarea în vigoare și încetarea
   (1)   Prezentul acord intră în vigoare, în conformitate cu legislația și cu procedurile aplicabile ale statului-gazdă, la data semnării sale. În cazul în care nu a expirat deja ca urmare a plecării ultimului membru al personalului EUPOL AFGANISTAN din statul-gazdă, conform notificării EUPOL AFGANISTAN, acordul rămâne în vigoare timp de 3 (trei) ani de la data semnării sale.
   (2)   Dacă nu a expirat anterior ca urmare a plecării ultimului membru al personalului EUPOL AFGANISTAN din statul-gazdă, conform notificării EUPOL AFGANISTAN, la 3 ani de la data semnării inițiale a acordului, acesta se reînnoiește în mod automat pentru o nouă perioadă de 3 (trei) ani, cu excepția cazului în care este denunțat de una dintre părți printr-o notificare scrisă transmisă cu 6 (șase) luni înainte.
   (3)   Fără a aduce atingere dispozițiilor alineatului (1), se consideră că dispozițiile prevăzute la articolul 4 alineatul (8), la articolul 5 alineatele (1)-(3), (6) și (7), la articolul 6 alineatele (1), (3), (4), (6) și (8)-(10), precum și la articolele 13 și 16 se aplică începând cu data desfășurării primului membru al personalului EUPOL AFGANISTAN, în cazul în care această dată este anterioară datei intrării în vigoare a prezentului acord.
   (4)   Prezentul acord poate fi modificat pe baza unui acord scris între părți.
   (5)   Încetarea prezentului acord nu afectează drepturile sau obligațiile care rezultă din executarea prezentului acord înainte de încetare.

      Încheiat la Kabul, la 14 octombrie 2010 în două exemplare în limba engleză și în limba dari. În cazul unor divergențe de interpretare între versiunea în limba engleză și versiunea în limba dari, limba engleză prevalează.

            Pentru Uniunea Europeană

         Vygandas UŠACKAS

            Pentru Republica Islamică Afganistan

         Eklil Ahmad HAKIMI


title: Decizia (UE) 2017/1198 a Băncii Centrale Europene din 27 iunie 2017 privind raportarea de către autoritățile naționale competente a planurilor de finanțare ale instituțiilor de credit către Banca Centrală Europeană (BCE/2017/21)

text:
               5.7.2017

               RO

               Jurnalul Oficial al Uniunii Europene

               L 172/32

         DECIZIA (UE) 2017/1198 A BĂNCII CENTRALE EUROPENE
   din 27 iunie 2017
   privind raportarea de către autoritățile naționale competente a planurilor de finanțare ale instituțiilor de credit către Banca Centrală Europeană (BCE/2017/21)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 6 alineatul (2),
   având în vedere Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (2), în special articolul 21,
   având în vedere propunerea Consiliului de supraveghere,
   întrucât:

               (1)

               La 19 iunie 2014, Autoritatea bancară europeană (ABE) a adoptat Ghidul privind definițiile și modelele armonizate pentru planurile de finanțare ale instituțiilor de credit în conformitate cu Recomandarea A4 din CERS/2012/2 (3) (denumit în continuare „orientările ABE”). Orientările ABE urmăresc să instituie practici de supraveghere consecvente, eficiente și eficace prin armonizarea modelelor și definițiilor, pentru a facilita raportarea planurilor de finanțare de către instituțiile de credit.

               (2)

               Orientările ABE se adresează autorităților competente, astfel cum sunt definite la articolul 4 alineatul (2) din Regulamentul (UE) nr. 1093/2010 al Parlamentului European și al Consiliului (4), și instituțiilor care raportează planuri de finanțare autorităților competente ale acestora în conformitate cu cadrul național de punere în aplicare al Recomandării CERS/2012/2 a Comitetului european pentru risc sistemic (5).

               (3)

               În scopul exclusiv al îndeplinirii atribuțiilor care îi sunt conferite în temeiul articolului 4 alineatele (1) și (2) și al articolului 5 alineatul (2) din Regulamentul (UE) nr. 1024/2013, Banca Centrală Europeană (BCE) este considerată, după caz, autoritatea competentă sau autoritatea desemnată a statelor membre participante, în conformitate cu dreptul Uniunii. Prin urmare, BCE este destinatară a orientărilor ABE în ceea ce privește instituțiile de credit care sunt clasificate ca semnificative în conformitate cu Regulamentul (UE) nr. 1024/2013.

               (4)

               Pentru a respecta orientările ABE, BCE ar trebui să asigure că instituțiile de credit semnificative își raportează planurile de finanțare în conformitate cu modelele și definițiile armonizate menționate în modelul planului de finanțare anexat orientărilor ABE.

               (5)

               În conformitate cu articolul 6 alineatul (2) din Regulamentul (UE) nr. 1024/2013 și articolul 21 din Regulamentul (UE) nr. 468/2014 (BCE/2014/17), fără a aduce atingere competenței BCE de a primi direct sau de a avea acces direct în mod continuu la informațiile raportate de către instituțiile de credit, autoritățile naționale competente furnizează BCE, în special, toate informațiile necesare pentru îndeplinirea atribuțiilor conferite BCE prin Regulamentul (UE) nr. 1024/2013.

               (6)

               Ținând seama de faptul că informațiile privind planurile de finanțare sunt necesare în scopuri microprudențiale și macroprudențiale, BCE a decis să solicite autorităților naționale competente să-i transmită planurile de finanțare ale instituțiilor de credit.

               (7)

               Trebuie precizat modul în care autoritățile naționale competente transmit BCE planurile de finanțare. În special, formatul, frecvența și programarea transmiterii de informații, precum și detaliile verificărilor privind calitatea efectuate de autoritățile naționale competente înainte de transmiterea informațiilor către BCE ar trebui detaliate,

         ADOPTĂ PREZENTA DECIZIE:
   Articolul 1
   Domeniu de aplicare
   Prezenta decizie impune autorităților naționale competente să transmită BCE planurile de finanțare ale anumitor instituții de credit semnificative și mai puțin semnificative și stabilește proceduri privind transmiterea către BCE a acestor planuri de finanțare.
   Articolul 2
   Definiții
   În sensul prezentei decizii, se aplică definițiile prevăzute în Regulamentul (UE) nr. 468/2014 (ECB/2014/17), împreună cu următoarele definiții:

               1.

               „instituție de credit semnificativă” înseamnă o instituție de credit care are statutul de entitate supravegheată semnificativă în conformitate cu Regulamentul (UE) nr. 468/2014 (BCE/2014/17); și

               2.

               „instituție de credit mai puțin semnificativă” înseamnă o instituție de credit care nu are statutul de entitate supravegheată semnificativă în conformitate cu Regulamentul (UE) nr. 468/2014 (BCE/2014/17).

         Articolul 3
   Cerințe pentru raportarea planurilor de finanțare
   (1)   Autoritățile naționale competente transmit BCE planurile de finanțare conforme cu orientările ABE ale următoarelor instituții de credit cu sediul în statele membre participante respective ale acestora:

               (a)

               instituții de credit semnificative aflate la cel mai înalt nivel de consolidare în statele membre participante, pe bază consolidată;

               (b)

               instituții de credit semnificative care nu fac parte dintr-un grup supravegheat, pe bază individuală;

               (c)

               instituții de credit mai puțin semnificative pentru care autoritatea națională competentă relevantă este obligată să raporteze ABE planurile de finanțare relevante în conformitate cu Decizia EBA/DC/2015/130 a Autorității bancare europene (6) pe bază consolidată sau pe bază individuală, în cazul în care aceste instituții nu fac parte dintr-un grup supravegheat.

         (2)   Autoritățile naționale competente care colectează planurile de finanțare ale instituțiilor de credit semnificative care nu sunt menționate la alineatul (1) literele (a) și (b) transmit BCE aceste planuri de finanțare, în cazul în care aceste planuri respectă orientările ABE.
   (3)   Planurile de finanțare sunt transmise BCE în conformitate cu modelele și definițiile armonizate menționate în modelul planului de finanțare anexat orientărilor ABE. Planurile de finanțare au data de referință 31 decembrie a anului precedent.
   Articolul 4
   Datele de transmitere
   (1)   Autoritățile naționale competente transmit BCE planurile de finanțare ale instituțiilor de credit semnificative menționate la articolul 3 alineatul (1) literele (a) și (b) până în a zecea zi lucrătoare care urmează datelor de transmitere menționate la punctul 8 din orientările ABE.
   (2)   Autoritățile naționale competente transmit BCE planurile de finanțare ale instituțiilor de credit menționate la articolul 3 alineatul (1) litera (c) și articolul 3 alineatul (2) până la ora 12.00 CET la datele până la care autoritățile naționale competente trebuie să transmită ABE planuri de finanțare în conformitate cu punctul 8 din orientările ABE.
   Articolul 5
   Verificări privind calitatea datelor
   (1)   Autoritățile naționale competente monitorizează și asigură calitatea și fiabilitatea datelor puse la dispoziția BCE. Autoritățile naționale competente aplică normele de validare elaborate și actualizate de ABE și efectuează verificările suplimentare privind calitatea datelor definite de BCE în cooperare cu autoritățile naționale competente.
   (2)   După asigurarea conformității cu normele de validare și verificările privind calitatea, datele sunt transmise în conformitate cu următoarele standarde minime suplimentare de acuratețe:

               (a)

               autoritățile naționale competente transmit, după caz, informații privind evoluțiile determinate de datele furnizate; și

               (b)

               informațiile trebuie să fie complete: lacunele existente trebuie să fie semnalate, explicate BCE și, acolo unde este cazul, completate cât mai curând posibil.

         Articolul 6
   Informații de calitate
   (1)   Autoritățile naționale competente transmit BCE fără întârzieri nejustificate explicațiile corespunzătoare atunci când calitatea datelor dintr-un anumit tabel din clasificare nu poate fi garantată.
   (2)   În plus, autoritățile naționale competente transmit BCE motivele oricăror revizuiri semnificative transmise.
   Articolul 7
   Precizarea formatului pentru transmitere
   (1)   Autoritățile naționale competente transmit datele prevăzute de prezenta decizie utilizând clasificarea eXtensible Business Reporting Language aplicabilă, pentru a asigura un format tehnic uniform pentru schimbul de date privind orientările ABE.
   (2)   Entitățile supravegheate sunt identificate în transmisiunea corespunzătoare prin utilizarea identificatorului persoanei juridice (Legal Entity Identifier).
   Articolul 8
   Primele date de referință pentru raportare
   Prima dată de referință pentru raportarea descrisă la articolul 3 este 31 decembrie 2017.
   Articolul 9
   Producerea de efecte
   Prezenta decizie produce efecte de la data notificării sale către destinatari.
   Articolul 10
   Destinatari
   Prezenta decizie se adresează autorităților naționale competente din statele membre participante.

      Adoptată la Frankfurt pe Main, 27 iunie 2017.

            Președintele BCE

         Mario DRAGHI

      (1)  JO L 287, 29.10.2013, p. 63.

      (2)  JO L 141, 14.5.2014, p. 1.

      (3)  EBA/GL/2014/04.

      (4)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).

      (5)  Recomandarea CERS/2012/2 a Comitetului european pentru risc sistemic din 20 decembrie 2012 privind finanțarea instituțiilor de credit (JO C 119, 25.4.2013, p. 1).

      (6)  Decizia EBA/DC/2015/130 a Autorității bancare europene din 23 septembrie 2015 privind raportarea autorităților competente către ABE.


title: Decizia Comitetului executiv din 28 aprilie 1999 privind acquis-ul Schengen din domeniul telecomunicațiilor [SCH/Com-ex (99)6]

text:
Anunţ juridic important

|

41999D0006

Official Journal L 239 , 22/09/2000 P. 0409 - 0410 Ediţie specială în limba cehă Chapter 19 Volume 02 P. 374  - 375 Ediţie specială în limba estonă Chapter 19 Volume 02 P. 374  - 375 Ediţie specială în limba maghiară Chapter 19 Volume 02 P. 374  - 375 Ediţie specială în limba lituaniană Chapter 19 Volume 02 P. 374  - 375 Ediţie specială în limba letonă Chapter 19 Volume 02 P. 374  - 375 Ediţie specială în limba malteză Chapter 19 Volume 02 P. 374  - 375 Ediţie specială în limba polonă Chapter 19 Volume 02 P. 374  - 375 Ediţie specială în limba slovacă Chapter 19 Volume 02 P. 374  - 375 Ediţie specială în limba slovenă Chapter 19 Volume 02 P. 374  - 375

		19990428Decizia Comitetului executivdin 28 aprilie 1999privind acquis-ul Schengen din domeniul telecomunicațiilor[SCH/Com-ex (99)6]COMITETUL EXECUTIV,având în vedere articolul 132 din Convenția de punere în aplicare a Acordului Schengen,având în vedere articolul 44 din convenția menționată anterior,DECIDE:Prin prezenta se aprobă cerințele tactice și operaționale pentru un viitor sistem transfrontalier de radiocomunicații digitale destinat organelor de poliție și serviciilor vamale din statele Schengen, definite potrivit mandatului care decurge din articolul 44, regulile de fabricare și administrare ale algoritmurilor uniforme de codificare și alte acorduri convenite în cadrul mandatului subgrupului pentru telecomunicații, așa cum se prevede în următoarele nouă documente.1. SCH/I-telecom (92)21 Rev. 2 [*] din 12 iunie 1992"Definirea necesarului de echipamente de telecomunicații pentru organele de poliție și serviciile vamale"2. SCH/I-telecom (95)18 [*] din 8 iunie 1995"Sistemele de radiocomunicații digitale pentru organizațiile de securitate (cerințe tactice și operaționale)"3. SCH/I-telecom (96)44 Rev. 5 [*] din 14 noiembrie 1997"Cerințele pentru terminalele și interfețele cu utilizatorul din viitoarele sisteme de radiocomunicații digitale cu linii partajate din statele Schengen"4. SCH/I-telecom (95)33 Rev. 2 [*] din 6 decembrie 1995"Solicitarea adresată ETSI de a efectua un studiu al normelor europene care îndeplinesc cerințele funcționale Schengen"5. SCH/I-telecom (95)35 [*] din 21 noiembrie 1995"Cerințele de comunicație Schengen și standardul TETRA"6. SCH/I-telecom-crypto (95)37 Rev. 4 [*] din 8 iulie 1996"Rețele de radiocomunicații digitale pentru organizațiile de securitate (cerințe de securitate)"7. SCH/I-telecom-crypto (97)7 Rev. 5 [*] din 24 februarie 1998"Acord pentru utilizarea și păstrarea algoritmurilor Schengen"8. SCH/I-telecom-crypto (97)10 Rev. 2 [*] din 24 februarie 1998"Criterii de fabricare a algoritmurilor specifice Schengen"9. SCH/I (98)17 Rev. 4 [*] din 26 mai 1998"Amendament la mandatul subgrupului de telecomunicații în sensul examinării aspectelor de interoperabilitate ale diferitelor sisteme de radiocomunicații digitale"Luxemburg, 28 aprilie 1999.PreședinteleC. H. Schapper[*] Document cu circulație restrânsă.--------------------------------------------------


title: 2013/619/UE: Decizia Parlamentului European din 17 aprilie 2013 privind închiderea conturilor întreprinderii comune ENIAC pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/350

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor întreprinderii comune ENIAC pentru exercițiul financiar 2011
   (2013/619/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune ENIAC pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune ENIAC pentru exercițiul financiar 2011, însoțit de răspunsurile întreprinderii comune (1),

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 72/2008 al Consiliului din 20 decembrie 2007 de înființare a întreprinderii comune ENIAC (4), în special articolul 11 alineatul (4),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0105/2013),

               1.

               aprobă închiderea conturilor întreprinderii comune ENIAC pentru exercițiul financiar 2011;

               2.

               încredințează Președintelui sarcina de a transmite prezenta decizie directorului executiv al întreprinderii comune ENIAC, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 18.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 30, 4.2.2008, p. 21.

      (5)  JO L 357, 31.12.2002, p. 72.